Therese Johaug

**Therese Johaug** (sündinud 25. juunil 1988 Osis Hedmarki maakonnas) on endine Norra murdmaasuusataja. Johaug on 14-kordne maailmameister, kolmekordne olümpiavõitja ning kolmekordne Tour de Ski võitja.

## Sportlaskarjäär
Johaug on võistelnud rahvusvahelisel tasemel 2005–2006 hooajast. Ta võitis 18-aastaselt pronksmedali 2007. aasta maailmameistrivõistlustel Sapporos 30 km klassikalises stiilis ühisstardiga sõidus Virpi Kuituneni ja Kristin Steira järel. Hiljem samal aastal sai ta juunioride maailmameistrivõistlustel Tarvisios jälitussõidus kolmanda koha ja võitis Norra meistrivõistlustel 30 km distantsi.

Maailma karikasarja 2006–2007 hooajal tuli ta 24. märtsil Faluni etapil jälitussõidus kolmandaks, mis oli tal esimene kord poodiumile pääseda.

2007–2008 hooajal kuulus Johaug Norra võidukasse teatevõistkonda Beitostøleni ja Davosi etappidel. 2008. aasta juunioride MM-il Val Venostas tuli ta kolmekordseks juunioride maailmameistriks.

13. oktoobril 2016 teatas Norra Suusaliit pressiteates, et Johaug on jäänud dopingu tarvitamisega vahele. Johaug kasutas kreemi huulte ravimiseks, see aga sisaldas klostebooli, tegemist on androgeense toimega anaboolse steroidiga. Johaug andis positiivse dopinguproovi 16. septembril 2016. Johaugile määrati algselt 13 kuuline võistluskeeld, mis pidi lõppema 18. novembril 2017. Hiljem pikendati võistluskeeld 18-kuuliseks, mis jättis Johaugi eemale Pyongchangi olümpiamängudest; võistluskeelu lõppdaatum oli 17. aprill 2018.

Pärast võistluskeelu lõppu naasis ta MK-sarja hooajal 2018–2019 ning saavutas oma esimesel etapil Kuusamos 15 km klassikatehnikas kohe võidu.

2022. aasta taliolümpiamängudel Pekingis võitis ta suusavahetusega sõidus oma esimese individuaalse olümpiakulla.

Johaug on võistelnud ka pikamaajooksus. Tema isiklik rekord 10 000 meetri jooksus on 31.32,88, mis on püstitatud 8. mail 2021 Oslos.

## Saavutused

### [[Taliolümpiamängud|Olümpiamängudel]]
* 2010  Vancouveris
**  **olümpiavõitja** teatesõidus
** 6. koht 7,5+7,5 km suusavahetusega sõidus
* 2014  Sotšis
**  hõbemedal 30 km vabatehnikasõidus
**  pronksmedal 10 km klassikas
* 2022  Pekingis
**  **olümpiavõitja** Suusavahetusega sõidus
**  **olümpiavõitja** 10 km klassikasõidus

### [[Suusatamise maailmameistrivõistlused|Maailmameistrivõistlustel]]
* 2007  Sapporos
**  pronksmedal 30 km ühisstardiga sõidus (kl.)

* 2011  Oslos
**  **maailmameister** 30 km ühisstardiga sõidus
**  **maailmameister** teatesõidus
**  pronksmedal suusavahetusega sõidus

* 2013  Val di Fiemmes
**  **maailmameister** 10 km klassikasõidus
**  **maailmameister** teatesõidus
**  hõbemedal suusavahetusega sõidus
**  pronksmedal 30 km klassikas

* 2015  Falunis
**  **maailmameister** suusavahetusega sõidus
**  **maailmameister** 30 km ühisstardiga sõidus
**  **maailmameister** teatesõidus

* 2019  Seefeldis
**  **maailmameister** 10 km klassikas
**  **maailmameister** suusavahetusega sõidus
**  **maailmameister** 30 km vabatehnikas
**  hõbemedal 4×5 km teatesõidus

* 2021  Oberstdorfis
**  **maailmameister** 10 km vabatehnikas
**  **maailmameister** suusavahetusega sõidus
**  **maailmameister** 30 km klassikas
**  **maailmameister** 4×5 km teatesõidus

### Juunioride maailmameistrivõistlustel
* 2007  Tarvisios
**  pronksmedal 10 km tagaajamisvõistluses

* 2008  Val Venostas
**  **juunioride maailmameister** 5 km klassikalises stiilis
**  **juunioride maailmameister** 10 km ühisstardiga sõidus (vaba)
**  **juunioride maailmameister** 4×3,3 km teatesõidus

### [[Murdmaasuusatamise maailmakarikavõistlused|Maailma karikasarjas]]
* Üldkarikas
** **1. koht: 2014, 2016, 2020**
** 2. koht: 2013, 2015
** 3. koht: 2012, 2020
* Tavadistantside karikas
** **1. koht: 2014, 2016, 2019, 2020**
** 2. koht: 2013, 2015
** 3. koht: 2011, 2012

Therese Johaug on maailma karikasarja etappidel osalenud 243 korral (seisuga 6. veebruar 2022) ja jõudnud poodiumile 146 korral ja saanud esikoha 79 korral.

#### Maailma karikasarja etapivõidud

## Viited

## Välislingid
* Therese Johaug FIS-i kodulehel